Kirkelyden i Salangen og Lavangen sognet fra gammelt av til Ibestad kirke og sognekall. Ved kgl.res. av 24. mai 1862 ble Salangen annekskirke tillatt bygget og ved kronprinsreg. res. av 21. april 1888 ble det tillatt beboerne i Lavangen å bygge en kapellkirke. Ved kgl.res. av 18. september 1906 ble Salangen og Lavangen kapelldistrikt omgjort til annekssogn, og ved kgl.res. av 17. juni 1907 ble de eget sognekall, med Salangen som hovedsogn, gjeldende fra 1. juli 1907.